માહિતી મુજબ છેલ્લા 6 વર્ષમાં 600થી વધુ જવાનોએ આપઘાત કર્યો. દર વર્ષે અંદાજીત 10,000 જવાનો સમય પહેલા જ નોકરી છોડીને જતા રહે છે. કમિટીએ ગૃહમંત્રાલયને પૂછ્યુ હતું કે આટલી મોટી સંખ્યામાં અર્ધસૈન્ય બળના જવાનો કેમ આત્મ હત્યા કરી રહ્યા છે? ભાજપના સિનિયર નેતા મુરલી મનોહર જોશીના નેતૃત્વવાળી કમિટી સામે રજૂ થયેલા રિપોર્ટમાં અર્ધસૈન્યબાળની ખરાબ દશાની વાત સ્વીકારવામાં આવી, પરંતુ ભરોસો આપવામાં આવ્યો કે જવાનો વચ્ચેનું વાતાવરણ બનાવવા માટે સરકાર દ્વારા અનેક નવી પહેલનો પ્રસ્તાવ રાખવામાં આવી રહ્યો છે. ઉલ્લેખનીય છે કે અર્ધસૈન્યબળમાં બીએસએફ, સીઆરપીએફ, સીઆઇએસએફ, આઇટીબીપી સહિતના જવાનો આવે છે.